पॉल रायन

पॉल डेव्हिस रायन (,  २९ जानेवारी १९७०) हा एक अमेरिकन राजकारणी व प्रतिनिधींच्या सभागृहाचा ६२वा सभापती आहे. २०१० पासून सभापतीपदावर राहिलेल्या जॉन बेनरने ह्या पदाचा राजीनामा दिल्यानंतर २९ ऑक्टोबर २०१५ रोजी रायनची नवा सभापती म्हणून निवड केली गेली. पॉल रायन १९९९ सालापासून विस्कॉन्सिन राज्याच्या क्र. १ मतदारसंघामधून प्रतिनिधींच्या सभागृहाचा सदस्य निवडून येत आहे. जानेवारी २०११ ते जानेवारी २०१५ दरम्यान रायन सभागृहाच्या अर्थसंकल्प समितीचा चेरमन होता.

रिपब्लिकन पक्षाच्या सदस्य असणाऱ्या रायन ह्याला नोव्हेंबर २०१२ मधील अध्यक्षीय निवडणुकीत मिट रॉम्नीने उपराष्ट्राध्यक्षपदाच्या लढतीसाठी निवडले होते परंतु रॉम्नी-रायन जोडगोळीचा निवडणुकीत पराजय झाला.

 बाह्य दुवे 

 प्रतिनिधी पॉल रायन

वर्ग:अमेरिकन राजकारणी
वर्ग:रिपब्लिकन पक्ष (अमेरिका) मधील राजकारणी
वर्ग:अमेरिकेच्या प्रतिनिधीगृहाचे सदस्य
वर्ग:लाल दुवे असणारे लेख
वर्ग:पुरुष चरित्रलेख